Ovidiu Şurianu - PĂDUREA SCORPIONILOR 


— Vreo noutate ? 
— Oho ! Ba chiar mai multe ... 


— Nu mai spune ! Multe noutăți pe bucăţica aceasta minusculă de nisip ?! 


Îmi pare neverosimil ... 


— Vai, Nora ! Cât de nedreaptă eşti cu ostrovul nostru, cu astronava, cu 
natura planetei. .. Cum să-ți pară neverosimil ? Atât de repede ai uitat câte ni 


s-au întâmplat de când suntem aici ?! 


— Oo, sunt multe lucruri de care nici nu vreau să-mi aduc aminte ! Şi 
apoi, adevărul e că uităm ; pur şi simplu uităm fiindcă suntem oameni. Se zice 


că dacă n-am uita ... În fine ! Care sunt noutăţile ? Ziceai că vii cu sacul plin ... 


— Eh, sacul plin ! Parcă nu spusesem nici un cuvințel despre vreun sac. 
Noutăţile ? Da, am câteva destul de interesante ; le-ai fi descoperit singură dacă 
n-ai sta închisă toată ziulica aici. Şi când mă gândesc ce mult îți plăceau 
plimbările ... 

— Îmi place să umblu prin aer liber, să alerg printre copaci, să simt 
căldura soarelui şi vântul să-mi zburlească părul .. . Dar aşa, în costum spaţial, 
cărându-mi cu mine mediul din astronavă ... Mulţumesc ! Aşa ceva găsesc aici 
la discreţie. Fiindcă Doru Bârsan nu se grăbea să vorbească, ea îl încuraja : Ei 


? ... Unde sunt noutăţile ? 


- Ah, da, noutăţile ! Păi ... În primul rând, ştii că au încolțit cele două 


seminţe .. . ? 
- Cele găsite la scorpionul mort ? Bilele acelea castanii ? 
— Exact. 


— Ia te uită ! Sunt sigur acelea ? ... 


— Absolut sigur. Am lucrat în condiții de experiment ştiinţific aşa cum 
scrie la carte : am marcat locul, am marcat semințele, le-am urmărit zilnic până 
au ieşit obişnuiţii colți verzi. Când i-am extras din sol — cu toate măsurile de 
rigoare — am constatat că ies din „bile" aşa cum iese orice plantă : de-o parte 
colțul aerian, de cealaltă, rădăcina ; planeta aceasta nu a inventat nimic nou : 
lucrurile se petrec exact ca la o banală plantă terestră ! O să ţi le aducă Andrei 


să le vezi ... 


— „Bilele" sunt deci semințele copacilor ! Şi ... le elimină scorpionii aşa 
cum elimină unele animale de pe la noi semințe nedigerate. Hm ! îmi place că v- 


ați reprofilat pe biologie ... Şi celelalte veşti ? ... 

— Eh ! Tot din domeniul biologiei : o să avem o recoltă nemaipomenită ! 

— De plante ? De copaci ? 

— Aş ! De fructe. Copacii sunt încărcațţi ; stau să li se rupă ramurile de 
atâta greutate : vagoane, zeci de vagoane, sute de vagoane... Ce să-ți spun : nu 
ti-ar veni să crezi că cinci hectare de nisip ar putea produce atâta abundență de 
rod ! Ei bine, când se vor coace fructele acestea şi o să cadă pe jos, să vezi 
atunci miros în pădure ! Toate gazele tale otrăvitoare o să fie nimic pe lângă 
ceea ce se pregăteşte acolo ! 

Nora zâmbi. 

— Aici, în astronavă, n-o să ajungă ! Sper că nu s-a defectat camera- 
ecluză ... Ia spune, Doru : nu v-a îndemnat entuziasmul pentru biologie să 
culegeți câteva din fructele acelea ? 


Bârsan strâmbă din nas. 


— Prefer să rămân pilot de astronavă daca aceasta este treabă de biolog ! 


E poate mai degrabă treabă de „crab. 


— Ah, „crabii" ! Uitasem de ei ... 


- E a treia noutate şi — dacă vrei — a treia observaţie de biolog pe care am 
făcut-o : de când nu mai există scorpioni pe ostrov, au reapărut „crabii". les din 
mare cu sutele în „timpul portocaliu", urcă în copacii de pe mal şi culeg la 
fructe, ceva de speriat ! Aproape toți copacii de la marginea pădurii au rămas 


fără fructe ! 


— Iar culeg fructe ?! se miră chimista. Bine, dar ajunsesem la concluzia că 


nu se hrănesc cu ele. 


— Nu se hrănesc. Le cară în apă şi le sparg, apoi le lasă în plata 


Domnului. 


— Poate îşi depun ouăle în ele ... 


— Mai ştii ? 


După discuția aceasta, Nora simți şi ea dorința arzătoare de a mai ieşi pe 


afară. 


Pădurea oferea într-adevăr aspectul unei livezi dese, crescută deasupra 
covorului verde şi gros de tufişuri ; fructele grele, coapte, atârnau pe ramuri 
într-un număr cu adevărat incredibil aplecându-le, gata-gata să le rupă. Numai 


elasticitatea neînchipuită a lemnului apăra copacii de un adevărat dezastru. 


Era un spectacol nemaiântâlnit să vezi atâ-tea fructe la un loc, fiindcă nici 
cei mai roditori pomi ai Pământului nu s-ar fi putut compara în privința 
producției cu arborii din Pădurea scorpionilor. Prunii şi merii, ale căror ramuri 
trebuie sprijinite cu proptele în anii cu rod bogat pentru a nu se rupe de 
greutatea fructelor, vița de vie încărcată de ciorchinii grei erau nişte pitici pe 
lângă arborii aceia cât stejarii seculari, cât castanii cei mai înalți — ca să nu 
mai vorbim de numărul, de lungimea, de vigoarea fiecărei ramuri, ele însele cât 


nişte veritabili copaci 1 


— Ah, dacă ar fi bune la ceva, dacă le-am putea folosi ! exclamă Nora, 


impresionată. 


— Poţi scoate apă din ele, cărbune, o mulțime de substanţe de care habar 


n-avem ... Ah, de ce nu sunt eu chimist ?! 


— Ai fi în stare să le culegi ? Să le depozitezi în astronavă ? S-o umpli cu 


putoarea lor?... 


- Ele n-au miros, Nora, decât dacă le deschizi. Cine te pune să le deschizi ? 
Poţi să le studiezi compoziția chimică şi altfel, poți să le calcinezi în vase 
închise, poţi să le distilezi, să le deshidratezi ... Ştiinţa noastră despre plantele 


acestea ar face totuşi un pas înainte. 


Aşadar, Doru Bovsan a făcut până la urmă şi ceea ce numea o treabă de 
„crab" : câteva fructe rotunde şi păroase, brune şi aparent foarte coapte — ceva 


mai mari ca cele mai frumoase portocale — au ajuns în laboratorul de chimie. 


-Ei?... 


Marian nu răspunse. Privea încordat aparatura complicată şi pe figura lui 
frumoasă care părea acum turnată în bronz jucau luminițe multicolore ; un 
pâzâit discret indica şi el că marele computer lucrează din plin, că acolo, în 
aparatura lui minunată, se efectuau mii de operaţiuni pe secundă, ore şi ore la 
rând ! 


Oamenii uitaseră să mănânce, să se odihnească, stăteau aşa încordați cu 
muşchii, cu nervii, cu figurile crispate, ca şi când ar fi contribuit în felul acesta 
la efortul de rezolvare a problemei date. Aproape că nici nu îndrăzneau să 
respire. Totuşi, din când în când, Andrei Munteanu, prea curios din fire, parcă- 


şi pierdea răbdarea. 

— Ei ?... Tot nimic ? ... 

— Computerul mai cere date — zise în cele din urmă electronistul. 
Lucurile nu se potrivesc tocmai bine cu materialul informativ pe care îl are 
stocat în memorie ... 


- Date ! lar date ?! Ce fel de date ?... 1 le-am dat pe toate câte le aveam. 


— Date despre fructe — insistă Marian. 


— E nemaipomenit computerul tău ! Ce are scorpionul cu mingile acelea 
păroase ? ... 

— Ei, asta-i ! Dar se hrăneşte cu ele ... 

— Să mai studiem atunci fructele ; cine ştie, poate aflăm nişte amănunte 
inedite ... 


— Eu merg să recoltez câteva. 


— Nu e nevoie, Andrei — interveni chimista. Avem trei în frigiderul din 


o să le deschidem pe acelea, o să le studiem amănunțit structura, 


laborator : 
conținutul ... La nevoie vom lucra cu mască, dacă mirosul e insuportabil. 


- Ah, ce nătăfleți ! Puteam lucra şi până acum cu mască .. 


- Dacă s-ar pune doar problema cum lucrăm ... Dar e şi aspectul celălalt : 
mirosul umple astronava de sus până jos, pătrunde peste tot, fiindcă 


laboratorul de chimie nu are cameră-ecluză. 
— Atunci, de ce n-am lucra afară ? ... 


— Fiindcă e nevoie de utilajul laboratorului dacă dorim să aflăm cât mai 
multe date. Eu zic să riscăm ! O să aerisim după aceea astronava căci 


deocmandată nu sunt scorpioni pe afară. 


— Hm ! Uiţi de cei care au apărut în laborator ?! Dacă între timp ... 


— Ei bine, vom păzi intrarea, vom improviza un grătar, vom face uz de 


camera-ecluză ... 


- Iarăşi discuții şi discuții fără sfârsit şi fără rost. Hai, nu mai pierdem 
vremea |! 
— Să mergem |! 


În laboratorul de chimie, totul era neschimbat. 


— N-or fi ascunşi încă niscai scorpioni pe aici ? se întrebă Gelu Preda 


uitându-se bănuitor încoace şi încolo. 


- Nici o grijă, băiete : cele două cadavre sunt neatinse. Dacă se găsea 


vreun semen de-al lor pe aici, n-ar fi lăsat el asemenea bunătăți ! 


Fructele din frigorifer păreau în bună stare. 


— Sunt totuşi înghețate. N-ar fi mai bine să lucrăm cu fructe proaspete ? 


Datele, cred, ar fi mai reale ... 


- Hm! 


- în câteva clipe vă aduc trei - patru fructe chiar de pe terasă ; nu-i nevoie 


să bat pădurea pentru a le găsi ! 

— Adă-le — bombăni pilotul, vădit nemulțumit că treaba se tergiversează. 

— Te însoțesc, Andrei — se oferi Marian. 

Câteva clipe de aşteptare în camera-ecluză, cheia iscă obişnuitul bâzâit 
abia perceptibil şi uşa grea, etanşă, dinspre exterior se deschise încet ; 
numaidecât însă un strigăt îi scăpă fără voie lui Munteanu care întoarse repede 
cheia şi se propti în uşă din răsputeri lovind în acelaşi timp cu piciorul braţele 
înarmate cu cleşti care se strecurau înăuntru. 


— Un scorpion ! 


— Un scorpion ! repetă Marian Opriş. Ba doi ! Un scorpion n-are trei braţe 


— Fire-ar... 


— Sunt tineri, Andrei : uite ce brațe nenorocite ! 


Uşa prinsese într-adevăr brațele artropo-delor şi le rupsese. Erau de 
dimensiuni reduse, poate cât cleştii de langustă. 


- Aceştia s-au vindecat de curiozitate, cred ! 


- Ah, ce situație, ce situație ! Cel puțin dacă am şti precis cum stau 
lucrurile ... 


— Da, trebuie să aflăm cum stau lucrurile ; măcar o dată să tragem cu 


ochiul prin crăpătura uşii. 


- N-ar fi mai bine printr-un hublou ? ... 


- De ce să alergăm pe la hublouri când suntem aci şi n-avem decât să 


întredeschidem puțin uşa ?... 

- Atunci ... pregăteşte-ți arma şi fii atent : deschid ! 

N-apucă uşa să se crape o idee şi alte două perechi de cleşti îşi făcură 
apariția, pipăind cu grijă interiorul ; raza subțire pornită din armă le reteză 


într-o clipă. 


— Sunt mulți. Andrei ! Dacă mişună pe terasă, poţi să-ți închipui ce-o fi 
prin pădure ! 


— Mare minune ! exclamă reporterul. Ei, la asta nu m-am aşteptat! ... 


— După mărimea cleştilor nu par să-i depăşească pe cei din laborator — 


observă Marian. Ori sunt pui, ori e altă specie ! 


— Pui de scorpion ? Nu ştiu să fi vefiJut vreodată ... 


— Erau unii morți prin pădure, după isprava Norei. 


- Ah, da... 


— Ce facem acum ? 


— Mai încercăm o dată — zise Munteanu fără să stea prea mult pe 


gânduri. 


— N-ar fi mai cuminte să-i anunțăm pe ceilalți ? ... 


— Deschide ! îl îndemnă reporterul cu încăpățânare seacă şi rece, 
pregătindu-şi arma. Deschide fără teamă : Audaces fortuna iuvat / Să ştim 


măcar ce le spunem prietenilor noştri. 


Electronistul, după un moment de ezitare, puse din nou în funcțiune 
mecanismul care deschidea uşa ; arma reporterului mătură de câteva ori 


platforma strimtă cât un balcon şi ... 


Un spectacol demn de pensula lui Hiero-nymus Bosch li se înfățişă celor 
doi prieteni, făcând să li se încrețească pielea de silă, să li se mărească ochii în 
mod neverosimil din pricina unei nemărginite stupefacții. Copacii, tufişurile, cât 
cuprindea privirea în fracțiunea de secundă care urmă, gemeau de mulțimea 


scorpionilor ! 

Foiau pe crengi şi pe tulpini, se încălecau, se rostogoleau din lipsă de 
spațiu, se încăierau într-o incredibilă învălmăşeală de trupuri gălbui, picioare 
cu ghimpi, ace, brațe înarmate cu cleşti, ridicate amenințător sau aruncate 
încoace şi încolo ca furcile diavolilor dintr-o pictură gotică. - Ah !... 

— Sunt mii! 


— Fantastic ! 


- Zeci de mii, sute de mii dacă peste tot în ostrov sunt atâţia ! N-ai văzut 


câți erau aici, doar pe câțiva metri pătrați ?! 
Uşa se închisese aproape imediat, acoperind priveliştea oribilă ; se 
închisese la timp, fiindcă ploua cu scorpioni de pe crengile care dominau mica 


terasă din fața intrării. 


— Să mergem |! 


— Da, să-i vestim pe ceilalți ... 


În laboratorul de chimie Nora, Dora Bârsan şi Gelu Preda erau ei înşişi în 
prada unei tulburări neobişnuite. Din curiozitate, poate şi din nerăbdare, 
secționaseră totuşi unul din fructele înghețate şi acum îi priveau stupefiați 
conținutul. Reporterul şi electronistul, după ce se apropiară, înțeleseră fără nici 


o explicație cauza uimirii care se citea pe figurile celor trei. 


În interiorul fructului, miezul cremos prinsese a se organiza probabil cu 
puţin înainte de a pune chimista mingile păroase la frigider ; se distingea cu 
uşurinţă forma pe care ar fi luat-o crema gălbuie în momentul completei 
organizări, căci corpul unui pui de scorpion strâns încolăcit, cuprinzând 


întregul spaţiu închis de coaja brună, era perfect schițat. 


— Marian, nu mai avem nevoie de computer ! 


* Fragment din romanul inedit cu acelaşi titlu. 


